
LĪGUMS par LLKC Informatīvo izdevumu drukāšanas pakalpojumu (LLKC 2024/10 ELFLA, EJZF)
Nr. 2025/9.7/2e
Datums skatāms laika zīmogā

Sabiedrība ar ierobežotu atbildību "Latvijas Lauku konsultāciju un izglītības centrs", reģ. Nr. 40003347699 (tālāk saukts – Pasūtītājs), kuru pārstāv tās valdes priekšsēdētājs Mārtiņš Cimermanis, kurš darbojas uz Statūtu pamata,  un 
SIA “UnitedPress” , reģ. Nr. 40003697160, (tālāk saukts – Izpildītājs), kuru pārstāv valdes loceklis Imants Kalniņš, kurš darbojas uz Statūtu pamata, kopā saukti par „Pusēm”, ar šo līgumu (tālāk saukts – Līgums) vienojas par sekojošo:
1. LĪGUMA PRIEKŠMETS
1.1. LLKC informatīvo izdevumu drukāšana un piegāde (tālāk saukts – Pasūtījums):

1.1.1. Saskaņā ar Pasūtītāja tehnisko specifikāciju, kas ir neatņemama šī līguma sastāvdaļa (1. Pielikums) - 12 (divpadsmit) dažāda izdevuma „Lauku Lapa”, 4 (četru) dažādu izdevuma „Zivju Lapa” un 12 (divpadsmit) dažādu žurnāla “Latvijas Lopkopis” drukāšana un piegāde.

1.1.2. Saskaņā ar Pasūtītāja tehnisko specifikāciju, kas ir neatņemama šī līguma sastāvdaļa (2. Pielikums) - 4 (četru) dažādu izdevuma „Čiekurs” sagatavošana un drukāšana, un piegāde.

2. LĪGUMCENA UN NORĒĶINU KĀRTĪBA 
2.1. Kopējā Līgumcena par Izdevumu izgatavošanu un piegādi saskaņā ar šī līguma 1. un 2. Pielikumu ir EUR 23096,00 (divdesmit trīs tūkstoši deviņdesmit seši tūkstoši eiro un 00 centi), neieskaitot PVN 21%, pamatojoties uz Izpildītāja Finanšu piedāvājumu (5.  Pielikums).

2.2. Līguma 2.1.punktā noteiktā līgumcena tiek apmaksāta pēc katra Līguma 1.1. punktā uzskaitītā izdevuma drukāšanas 10 (desmit) dienu laikā no Pasūtījuma piegādes un Izpildītāja rēķina saņemšanas.

2.3. Izpildītājs apņemas par katru izdevumu sagatavot atsevišķu rēķinu.
2.4. Izpildītājs izgatavo un piegādā Pasūtījumu atbilstoši šā Līguma un tā pielikumos noteiktajām tehniskajam raksturojumam un daudzumam. Pasūtījuma piegāde tiek veikta kopā ar Izpildītāja rēķinu.
2.5. Par samaksas brīdi uzskatāms naudas pārskaitīšanas datums no Pasūtītāja konta.

2.6. Ja Izpildītājs kavē saskaņoto produkta izgatavošanas termiņu, tad Pasūtītājs ir tiesīgs aprēķināt, bet Izpildītājam ir pienākums samaksāt Pasūtītājam līgumsodu 0,3% (nulle komats trīs) procentu apmērā no pasūtījuma summas par katru nokavēto kalendāro dienu. Līgumsoda samaksa neatbrīvo Izpildītāju no pienākuma izgatavot saskaņoto produktu saskaņā ar Pasūtījumu, ja puses rakstveidā nevienojas citādi.

2.7. Ja Pasūtītājs kavē rēķinu apmaksu, tad Izpildītājs ir tiesīgs aprēķināt līgumsodu 0,3% (nulle komats trīs) procentu apmērā no pasūtījuma summas par katru nokavēto kalendāro dienu. 

3. PUŠU TIESĪBAS UN PIENĀKUMI
3.1. Pasūtītāja pienākumi:

3.1.1. Nodrošināt Izpildītāju ar Pasūtījuma izgatavošanai nepieciešamo informāciju.

3.1.2. Pieņemt līgumā noteiktajā kārtībā, kvalitātē un laikā Izpildītāja piegādāto Pasūtījumu, apliecinot pieņemšanu un parakstot rēķinu.

3.1.3. Veikt samaksu saskaņā ar šī līguma nosacījumiem.
3.2. Pasūtītāja tiesības:

3.2.1. Pieprasīt bez atlīdzības apmainīt specifikācijai neatbilstošu piegādāto Pasūtījumu pret specifikācijai atbilstošu Pasūtījumu.

3.2.2. Pieprasīt no Izpildītāja informāciju par līguma izpildes gaitu.
3.3. Izpildītāja pienākumi:

3.3.1. Izgatavot un piegādāt Pasūtījumu noteiktajā termiņā saskaņā ar šī līguma un tā pielikumu noteikumiem ar Pasūtītāju iepriekš saskaņotā laikā. 

3.3.2. Līdz paraksta saņemšanai uz piegādātā Pasūtījuma rēķina uzņemties visus normatīvajos aktos paredzētos riskus par preci.

3.3.3. Elektroniski apstiprināt Pasūtītāja iesniegtā maketa (1.1.punkts) saņemšanu ne vēlāk, kā  12 stundas pēc tā iesniegšanas Izpildītājam.

3.3.4. Sniegt Pakalpojumus kvalitatīvi un ievērot termiņus atbilstoši Līguma noteikumiem. 

3.3.5. Novērst bojājumus, ja Pasūtītājs iespieddarbu pieņemšanas laikā ir konstatējis defektus.
3.4. Izpildītāja tiesības:

3.4.1.   Saņemt samaksu saskaņā ar šī Līguma noteikumiem.

3.4.2.   Pieprasīt un saņemt no Pasūtītāja informāciju, kas nepieciešama Pasūtījuma izpildei.

3.4.3.   Izpildītājam nav tiesību nodot tam ar šo Līgumu uzlikto pienākumu izpildi trešajām personām.

3.5. Ja Izpildītājs nav ievērojis šajā Līgumā noteiktās prasības attiecībā uz Pasūtījumu, tad Pušu atbildīgās personas sagatavo un paraksta defektu aktu, kurā norāda Pasūtījuma neatbilstību šī Līguma noteikumiem. Defekta akts (3. Pielikums) kļūst par Līguma neatņemamu sastāvdaļu. 

3.6. Nepilnības un atklātās kļūdas, kas konstatētas defektu aktā, Izpildītājam uz sava rēķina jānovērš 3 (trīs) darba dienu laikā no defektu akta sagatavošanas dienas.

3.7. Par Preces nesavlaicīgu piegādi tiek noteikta kavējuma nauda 5% apmērā no laikā nepiegādātās Preces vērtības par katru nokavēto piegādes dienu.
3.8. Par Preses izdevuma maketa iesniegšanu, drukas termiņiem un piegādi atrunāts 4.Pielikumā.
4. NEPĀRVARAMA VARA
4.1. Puse tiek atbrīvota no atbildības par pilnīgu vai daļēju pienākumu nepildīšanu, ja tam par pamatu bijusi nepārvarama vara, kas radusies šī Līguma darbības laikā, ārkārtējas situācijas izveidošanās rezultātā, kuru puse nevarēja paredzēt vai novērst ar saprātīgiem pasākumiem.
4.2. Ja iestājas 4.1. punktā norādītie apstākļi, pusei bez kavēšanās (ne vēlāk kā 3 dienu laikā) jāpaziņo par to otrai pusei rakstiski. Paziņojumam jāraksturo apstākļi, kā arī to ietekmes vērtējums attiecībā par savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kurā paredzams izpildīt šajā Līgumā paredzētos pienākumus.
4.3. Ja kāda no pusēm nepaziņo otrai pusei par 4.1.punktā paredzētajiem apstākļiem, tad tai jāatlīdzina otrai pusei visus zaudējumus, kas radušies sakarā ar Līguma saistību nepildīšanu.
5. LĪGUMA SPĒKS UN  FORMA
5.1. Līgums stājas spēkā no brīža, kad to ir parakstījušas abas puses, un darbojas līdz brīdim, kad puses pilnībā izpildījušas savas līgumsaistības, bet ne ilgāk kā līdz 2025. gada 31. decembrim.
5.2. Ja kāda no pusēm nepilda ar Līgumu tai noteiktos pienākumus, tad otrai pusei ir pilnas tiesības prasīt materiālu atlīdzinājumu, radušos zaudējumu, tai skaitā nokavētā laika atlīdzināšanu, kā arī papildus minētajam – pēc saviem ieskatiem vienpusēji lauzt Līgumu, par to paziņojot rakstiski otrai pusei 15 (piecpadsmit) dienas iepriekš.
5.3. Līgums var tikt lauzts abām Pusēm savstarpēji rakstiski vienojoties. 

5.4. Ja Pasūtītājs lauž šo Līgumu pēc savas iniciatīvas, tad Izpildītājam ir tiesības pieprasīt apmaksu par līdz Līguma laušanai faktiski kvalitatīvi paveiktajiem darbiem. Pasūtītājam ir tiesības pieprasīt nepabeigtā darba iznākuma nodošanu viņam, kompensējot Izpildītājam izdevumus.

5.5. Ja kāda no Pusēm vēlas lauzt šī Līguma darbību, tad tā informē par to otru Pusi rakstiski ne mazāk kā 30 (trīsdesmit) dienas iepriekš.

5.6. Ja kāda no Pusēm nepilda savus pienākumus, kas ir noteiktas šī Līgumā vai tā pielikumos, tad otrai Pusei ir tiesības vienpusēji lauzt Līgumu 3 (trīs) dienu laikā pēc rakstiska paziņojuma nosūtīšanas.

5.7. Ja Līguma darbu izpildes gaitā viena no Pusēm konstatē izpildes neiespējamību otras Puses vainas dēļ, tai ir pienākums apturēt Līgumā minēto darbu izpildi, rakstiski par to paziņojot otrai Pusei.

5.8. Šajā gadījumā Pusēm 5 (piecu) darba dienu laikā jāvienojas par tālāko Līguma darbu veikšanas kārtību un virzieniem vai Līguma izbeigšanu, sastādot savstarpēju rakstisku vienošanos.
6. PUŠU SAŅEMTĀS INFORMĀCIJAS KONFIDENCIALITĀTE
6.1. Puses garantē, ka bez otras Puses rakstveida piekrišanas neizpaudīs trešajām personām ar Līguma izpildi un ar Pušu pārrunām saistīto informāciju, ar šī Līguma izpildi saistīto dokumentu saturu, kā arī citu informāciju, kas kļuvusi Pusēm zināma sakarā ar šī Līguma izpildi, vai kuru Puses vienojušās uzskatīt par konfidenciālu, ja vien tas nav nepieciešams Līguma izpildei vai šāds pienākums neizriet no normatīvo aktu prasībām. 

6.2. Konfidenciālās informācijas lietošanas kārtību  izlemj, Pusēm abpusēji vienojoties.

6.3. Konfidencialitātes noteikumi ir spēkā gan Līguma izpildes laikā, gan arī pēc tam.
7. APAKŠUZŅĒMĒJU UN PERSONĀLA NOMAIŅAS UN JAUNU APAKŠUZŅĒMĒJU UN PERSONĀLA PIESAISTES KĀRTĪBA
7.1. Izpildītājam līdz Līguma spēkā stāšanās dienai ir jāinformē Pasūtītājs, par visiem Līguma izpildē iesaistītajiem apakšuzņēmējiem (t.sk. apakšuzņēmēju apakšuzņēmējus, kuru nododamais darbu apjoms ir virs 10 000 EUR bez PVN no kopējas līguma vērtības. Izpildītājs apņemas nekavējoties paziņot par jebkurām izmaiņām Līguma izpildē iesaistīto apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 

7.2. Izpildītājs nav tiesīgs bez saskaņošanas Līguma izpildē iesaistīto apakšuzņēmēju sarakstā norādīto apakšuzņēmēju nomaiņu vai iesaistīt papildu apakšuzņēmējus Līguma izpildē. 

7.3. Līguma izpildē iesaistīto apakšuzņēmēju nomaiņa vai jaunu apakšuzņēmēju iesaiste  tiek veikta saskaņā ar Publisko iepirkumu likuma 62.pantā noteikto.

7.4. Izpildītājs ir pilnībā atbildīgs par piesaistīto apakšuzņēmēju darba organizāciju, kā arī par katra apakšuzņēmēja profesionālo atbilstību nodotā darba izpildei un visu nepieciešamo profesionālās darbības sertifikātu, licenču un profesionālās darbības apdrošināšanas esamību, kā arī par norēķiniem ar apakšuzņēmējiem.

7.5. Izpildītājs ir pilnībā atbildīgs par savlaicīgu norēķinu veikšanu ar piesaistīto apakšuzņēmēju par faktiski izpildītajiem un no pasūtītāja puses apmaksātajiem Darbiem. Ar laicīgu norēķināšanos ir saprotama samaksa 60 dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo būvdarbu veikšanu. 
8. CITI NOTEIKUMI
7.1. Līguma specifika paredz, ka Puses Līguma izpildes laikā var veikt otras Puses personu datu apstrādi saskaņā ar Eiropas Parlamenta un Padomes Regulu (ES) 2016/679 (2016.gada 27.aprīlis) par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (turpmāk- Vispārīgā datu aizsardzības regula).

7.2. No otras Puses iegūtus fiziskas personas datus, ja tas nepieciešams Līguma izpildei, Puse apstrādās tikai tādā apmērā un laika periodā, kamēr tas ir nepieciešams Līgumā noteikto nosacījumu izpildei.

7.3. Parakstot šo līgumu, Puses apliecina, ka piekrīt datu apstrādei šajā Līgumā noteikto mērķu un uzdevumu izpildē.

7.4. Puses veic personas datu apstrādi godīgi un saskaņā ar spēkā esošajiem tiesību aktiem, tajā skaitā Vispārīgo datu aizsardzības regulu un šo Līgumu. Puses neizmanto personas datus savām vajadzībām vai citiem, no Līguma tieši neizrietošiem, mērķiem, vai citādi, kā vien saskaņā ar Līgumā noteikto, ja vien to darīt nepieprasa normatīvie akti.

7.5. Pasūtītāja atbildīgais pārstāvis: par izdevumu „Lauku Lapa” un „Zivju Lapa” , par žurnālu “Latvijas Lopkopis”: ***
7.6. Pasūtītāja atbildīgais pārstāvis par izdevumu „Čiekurs”: ***
7.7. Izpildītāja atbildīgais pārstāvis: Oksana Kovaļčuka, 25760030, oksana@unitedpress.lv.

7.8. Pasūtītājs iesniedz maketu (1.1.1.punkts un 1.1.2.punkts) elektroniski uz e-pasta adresēm:  ***
7.9.  Ja kādai no Pusēm tiek mainīti rekvizīti, tad Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā līgumā esošo informāciju par otru Pusi.

7.10. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, līgums paliek spēkā un tā noteikumi ir saistoši Puses tiesību un saistību pārņēmējam. Izpildītājs brīdina Pasūtītāju par šādu apstākļu iestāšanos vienu mēnesi iepriekš.

7.11. Ja kādai no pusēm tiek ierosināta maksātnespēja, otra puse ir tiesīga 2 darba dienu laikā vienpersoniski izbeigt līgumu.

7.12. Strīdus, kas rodas šī līguma izpildes gaitā vai sakarā ar šo līgumu, Puses risina savstarpēju pārrunu ceļā 5 darba dienu laikā. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.

7.13. Neviena no Pusēm nav tiesīga cedēt vai nodot trešajai personai no šī Līguma izrietošās tiesības un/vai nosacījumus, vai kādu no savām šajā Līgumā paredzētajām tiesībām bez otras Puses rakstiskas piekrišanas, ko nedrīkst nepamatoti noraidīt vai aizkavēt.

7.14. Līgums ir sagatavots elektroniski, latviešu valodā un  parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā drošā elektroniskā paraksta laika zīmoga datums.

LĪGUMSLĒDZĒJU PUŠU JURIDISKĀS ADRESES UN REKVIZĪTI

	Pasūtītājs:
SIA "Latvijas Lauku konsultāciju un izglītības centrs"

Rīgas iela 34, Ozolnieki, Ozolnieku pagasts, Jelgavas novads, LV– 3018

Reģ. Nr. 40003347699

PVN reģ. Nr. LV40003347699

Banka: AS Swedbank

Konta Nr. LV33HABA0551034575364

______________________

/ M.Cimermanis /

	Izpildītājs:
SIA “UnitedPress” 
[…]
____________________________

/ I.Kalniņš / 


1. Pielikums

Tehniskā specifikācija

Informatīvā izdevuma sagatavošana un izdošana
1. Pretendents nodrošina pilnīgu pakalpojuma izpildi saskaņā ar šo tehnisko specifikāciju.

2. Ja pasūtījums tiek izgatavots neatbilstošā kvalitātē, Pretendents ir atbildīgs par pasūtījuma otrreizēju izgatavošanu par saviem finanšu līdzekļiem.

3. Sagatavotu informatīvo materiālu „Lauku Lapa” un „Zivju Lapa”, kā arī žurnāla “Latvijas Lopkopis” maketu Pasūtītājs iesniedz Pretendentam PDF formātā Pasūtītāja noteiktajos termiņos (5.Pielikums).

4. „Lauku Lapa” un „Zivju Lapa” jāiepako pēc noteiktas sadales (produktu skaits katrā iepakojumā ir atšķirīgs) un uz katra iepakojuma ir jānodrošina informatīva uzlīme, kurā norādīts reģiona nosaukums un eksemplāru skaits (būs norādīts sadalē).

5. Pretendents nodrošina pasūtījuma piegādi un izkraušanu pasūtītāja norādītajā vietā: Latvijas Pasta servisā Ulmaņa gatvē 2, Rīgā, LV-1004 un Ozolniekos, Rīgas ielā 34, 124. kabinetā. Piegāde jānodrošina 5 dienu (ieskaitot brīvdienas) laikā no informatīvā materiāla maketa nosūtīšanas brīža pēc Pasūtītāja sastādīta grafika (5.Pielikums) līdz plkst.12.00. Piegādes izmaksas iekļautas līgumcenā.

6. Pretendents piegādā pilnībā izpildītu pasūtījumu. Pasūtījums tiek piegādāts transportēšanai drošā iepakojumā.

7. Pasūtījums tiek nodots ar pavaddokumentu. 

Izdevums Lauku Lapa 
	PASŪTĪJUMS 
	Pakalpojums: 

1. Divpadsmit dažādu informatīvo izdevumu Lauku Lapa drukāšana un piegāde. Mēneša tirāža vismaz 4000 eksemplāri tirāžā (divpadsmit tirāžas). Gadā vismaz 48 000 eksemplāri.

Formāts: A4;

Apjoms: vidēji mēnesī 16 lpp.;

Druka: 4+4

Stiprinājums: skavots

Papīrs: Amber Graphic 80gr/m² vai ekvivalents

Drukāšanā izmantojamais papīrs iegūts no videi draudzīgi, sociāli taisnīgi, ekonomiski izdevīgi un ilgtspējīgi apsaimniekotiem mežiem. Pretendentam vai pretendenta piegādātājam jābūt vides vadības sistēmas ISO 14001, Nordic Eco Label vai EU Ecolabel sertifikācijai.

	Darba uzdevumi
	Darbu saturs:

Tipogrāfijas darbi: druka, apstrāde, iespiešana, komplektēšana, pakošana, piegāde. 

	Pasūtījuma piegādes vieta
	Latvijas Pasta servisam, K.Ulmaņa gatvē 2,Rīgā, LV-1004
Rīgas iela 34, Ozolnieki, Ozolnieku pagasts, Jelgavas novads,              LV-3018 


Izdevums Zivju Lapa
	PASŪTĪJUMS
	Pakalpojums: 

1.Četru dažādu informatīvo izdevumu Zivju Lapa drukāšana un piegāde vismaz 3 600 eksemplāru katrā tirāžā (četras tirāžas), gadā vismaz 14 400 eksemplāru:

Formāts: A4;

Apjoms: vidēji tirāžā 8 lpp.;

Druka: 4+4

Stiprinājums: skavots

Papīrs: Amber Graphic 80gr/m² vai ekvivalents

Drukāšanā izmantojamais papīrs iegūts no videi draudzīgi, sociāli taisnīgi, ekonomiski izdevīgi un ilgtspējīgi apsaimniekotiem mežiem. Pretendentam vai pretendenta piegādātājam ir jābūt vides vadības sistēmas ISO 14001, Nordic Eco Label vai EU Ecolabel sertifikācijai.

	Darba uzdevums
	Darbu saturs:

Tipogrāfijas darbi: druka, apstrāde, iespiešana, komplektēšana, pakošana, piegāde.

	Pasūtījuma piegādes vieta
	Latvijas Pasta servisam, Rīgā, K.Ulmaņa gatvē 2, LV-1004
Rīgas iela 34, Ozolnieki, Ozolnieku pagasts, Jelgavas novads, LV-3018



Žurnāls “Latvijas Lopkopis”
	PASŪTĪJUMS 
	Pakalpojums: 

1. Divpadsmit dažādu žurnāla Latvijas Lopkopis drukāšana un piegāde ne mazāk kā 1000 (viens tūkstotis) eksemplāru katrā tirāžā (divpadsmit tirāžas). Kopā ne mazāk kā 12 000 eksemplāru:

Formāts: 280mm x 215mm;

Apjoms: vidēji mēnesī 36 lpp (32 lpp + vāks);

Druka: iekšlapas 4+4, vāks 4+4 + laka

Stiprinājums: skavots

Papīrs: iekšlapām – Maxi Satin 90g/m2, vākam - Maxi Gloss 200 g/m2 vai ekvivalents

	Darba uzdevumi
	Darbu saturs:

Tipogrāfijas darbi: druka, apstrāde, iespiešana, komplektēšana pa 50 eksemplāriem pakā, pakošana. 

	Pasūtījuma piegādes vieta
	Latvijas Pasta servisam, K.Ulmaņa gatvē 2, Rīgā, LV-1004
Rīgas iela 34, Ozolnieki, Ozolnieku pagasts, Jelgavas novads, LV-3018 


2.Pielikums

Tehniskā specifikācija 

Informatīvā izdevuma sagatavošana un izdošana
1. Pretendents nodrošina pilnīgu pakalpojumu izpildi saskaņā ar šo tehnisko specifikāciju.

2. Ja pasūtījums tiek izgatavots neatbilstošā kvalitātē, Pretendents ir atbildīgs par pasūtījuma otrreizēju izgatavošanu par saviem finanšu līdzekļiem.

3. Pasūtītājs iesniedz Pretendentam sagatavotu „Čiekurs” informatīvā izdevuma maketu.

4. Pretendents nodrošina Informatīvā izdevuma „Čiekurs” pasūtījuma piegādi un izkraušanu pasūtītāja norādītajās telpās Ozolniekos. Piegāde jānodrošina 7 dienu (ieskaitot brīvdienas) laikā no informatīvā materiāla maketa nosūtīšanas. Piegādes izmaksas iekļautas līgumcenā.

5. Pretendents piegādā pilnībā izpildītu pasūtījumu. Pasūtījums tiek piegādāts transportēšanai drošā iepakojumā.

6. Pasūtījums tiek nodots ar pavaddokumentu.

Izdevums “Čiekurs” 
	PASŪTĪJUMS 
	Pakalpojums: 

1. Četru dažādu informatīvo izdevumu Čiekurs  sagatavošana iespiešanai, drukāšana un piegāde 5 000 (pieci tūkstoši) eksemplāru katrā tirāžā (četras tirāžas):

Formāts: A4;

Apjoms: 16 lpp.;

Druka: pilnkrāsu 4+4;

Stiprinājums: skavots

Papīrs: Arctic Volume White 100gr/m² vai ekvivalents

Drukāšanā izmantojamais papīrs iegūts no videi draudzīgi, sociāli taisnīgi, ekonomiski izdevīgi un ilgtspējīgi apsaimniekotiem mežiem. Lai apliecinātu minētās prasības izpildi, Pretendents var iesniegt dokumentus, kuri apliecina, ka Pretendentam, vai papīra piegādātājam ir piešķirti šādi sertifikāti, piemēram, ES Ekomarķējums (Ekopuķīte), vai FSC piegādes ķēdes sertifikāts, vai Ziemeļvalstu ekomarķējums (Nordic Ecolabel) vai ekvivalents.



	Darba uzdevumi
	Darbu saturs:

Tipogrāfijas darbi: sagatavošana drukai, druka, apstrāde, iespiešana, komplektēšana, pakošana Čiekuru - pa 100 gab./pakā, piegāde.



	Pasūtījuma piegādes vieta
	Rīgas iela 34, Ozolnieki, Ozolnieku pagasts, Jelgavas novads, LV-3018
 


3.Pielikums 

PIEGĀDĀTO INFORMATĪVO MATERIĀLU DEFEKTA AKTS
Ozolniekos





 













2025.gada __.____________

	Informatīvā materiāla  vienības nosaukums
	Daudzums
(gab.)
	Konstatētais defekts
	Defekta novēršanas veids
	Defekta novēršanas termiņš
	Defektu konstatējošās personas
(vārds, uzvārds)
	Atzīme par novērsto defektu

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	


Defekta akts sastādīts uz __ (_______) lapām, pa vienam eksemplāram katrai no Pusēm.

Defekta aktu sastādīja:

Pasūtītājs:






Piegādātājs:

4.Pielikums
Par Preses izdevuma maketa iesniegšanu, drukas termiņiem un piegādi
Lauku Lapa, Zivju Lapa (marts, jūnijs, septembris, decembris) un Čiekurs (janvāris, aprīlis, jūlijs, oktobris)

	Maketa iesniegšanas datums līdz konkrētās dienas 13.00
	Tirāžas piegādes datums Pasta servisam un Ozolniekiem šķirošanai 9:00-12:00

	03.01.2025
	09.01.2025.

	31.01.2025
	05.02.2025.

	28.02.2025
	05.03.2025.

	03.04.2025
	08.04.2025.

	30.04.2025
	07.05.2024.

	30.05.2025
	04.06.2025.

	03.07.2025
	08.07.2025.

	01.08.2025
	06.08.2025.

	29.08.2025
	03.09.2025.

	02.10.2025
	07.10.2025.

	31.10.2025
	05.11.2025.

	28.11.2025
	03.12.2025.


Par Preses izdevuma maketa iesniegšanu, drukas termiņiem un piegādi
Latvijas Lopkopis
	Maketa iesniegšanas datums, līdz konkrētās dienas 13.00
	Tirāžas piegādes datums Pasta servisam un Ozolniekiem šķirošanai 9:00-12:00

	17.01.2025
	22.01.2025.

	14.02.2025
	19.02.2025.

	14.03.2025
	19.03.2025.

	18.04.2025
	23.04.2025.

	16.05.2025
	21.05.2025.

	13.06.2025
	18.06.2025.

	18.07.2025
	23.07.2025.

	15.08.2025
	20.08.2025.

	18.09.2025
	23.09.2025.

	17.10.2025
	22.10.2025.

	14.11.2025
	20.11.2025.

	12.12.2025
	17.12.2025.


5.Pielikums
                                                                      Finanšu piedāvājums

par piedalīšanos iepirkumā „ Informatīvo izdevumu drukāšanas pakalpojums”.
Iepirkuma identifikācijas Nr. LLKC 2024/10 ELFLA, EJZF 
	Informatīvais izdevums
	Piedāvājuma summa EUR, bez PVN *
	PVN *
	Piedāvājuma summa EUR, ar PVN *

	„Lauku Lapa” 
	7488,00
	1572,48
	9060,48

	„Zivju Lapa”
	1728,00
	362,88
	2090,88

	“Latvijas Lopkopis”
	9720,00
	2041,20
	11761,20

	„Čiekurs” 
	4160,00
	873,60
	5033,60

	KOPĀ:
	23096,00
	4850,16
	27946,16


*Piedāvājuma summā iekļautas visas izmaksas (transports u.tml.), nekādi papildus maksājumi nav paredzēti.

Vārds , uzvārds: Imants Kalniņš 
                                                                                                                    Amats: valdes loceklis


